ที่ มท ๐๘๑๖.๒/ว **4094** กรมส่งเสริมการปกครองท้องถิ่น

 ถนนนครราชสีมา เขตดุสิต

 กทม. ๑๐๓๐๐

  **23** กันยายน ๒๕๖๗

เรื่อง การบันทึกข้อมูลนักเรียนหรือเด็กเล็กของสถานศึกษาสังกัดองค์กรปกครองส่วนท้องถิ่นในระบบ

 สารสนเทศทางการศึกษาท้องถิ่น ประจำปีการศึกษา ๒๕๖๗ (ครั้งที่ ๒)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๒/ว 1480 ลงวันที่ 3 เมษายน ๒๕๖7

สิ่งที่ส่งมาด้วย แนวทางการบันทึกข้อมูลนักเรียนหรือเด็กเล็กในระบบสารสนเทศทางการศึกษาท้องถิ่น (Local Education Center information system : LEC) ประจำปีการศึกษา ๒๕๖7 (ครั้งที่ ๒) จำนวน ๑ ชุด

ตามที่ กรมส่งเสริมการปกครองท้องถิ่นได้เปิดระบบสารสนเทศทางการศึกษาท้องถิ่น
(Local Education Center information system : LEC) เพื่อให้องค์กรปกครองส่วนท้องถิ่นและสถานศึกษา
สังกัดองค์กรปกครองส่วนท้องถิ่น (โรงเรียน/วิทยาลัย/ศูนย์พัฒนาเด็กเล็ก) นำเข้าและบันทึกข้อมูลนักเรียน
หรือเด็กเล็กของสถานศึกษาสังกัดองค์กรปกครองส่วนท้องถิ่น รวมทั้งข้อมูลจำนวนนักเรียนของสถานศึกษาสังกัดอื่น ประจำปีการศึกษา ๒๕๖๗ (ครั้งที่ ๑) ข้อมูล ณ วันที่ 10 มิถุนายน 2567 เพื่อใช้เป็นฐานข้อมูลประกอบการพิจารณาจัดสรรงบประมาณด้านการศึกษาให้แก่องค์กรปกครองส่วนท้องถิ่น นั้น

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่นดำเนินการปรับปรุงหรือแก้ไขข้อมูลนักเรียนหรือเด็กเล็กในระบบสารสนเทศทางการศึกษาท้องถิ่น (LEC) ประจำปีการศึกษา ๒๕๖7 (ครั้งที่ ๒) ในระหว่างวันที่ 1 ตุลาคม 2567 - 12 พฤศจิกายน 2567
โดยดำเนินการตามแนวทาง ดังนี้

๑. ให้ปรับปรุงหรือแก้ไขข้อมูลจำนวนนักเรียนของสถานศึกษาสังกัดอื่น ตั้งแต่ระดับชั้นอนุบาล
ถึงระดับชั้นประถมศึกษาปีที่ ๖ รวมถึงโรงเรียนขยายโอกาสทางการศึกษา ที่จัดการเรียนการสอน
ตั้งแต่ระดับชั้นอนุบาลจนถึงชั้นมัธยมศึกษาปีที่ 3 (อ.1 - ม.3) หรือตั้งแต่ระดับชั้นประถมศึกษาจนถึงระดับชั้นมัธยมศึกษาปีที่ 3 (ป.1 - ม.3) และแจ้งสถานศึกษาสังกัดองค์กรปกครองส่วนท้องถิ่น นำเข้าและบันทึกข้อมูลนักเรียนหรือเด็กเล็กประจำปีการศึกษา ๒๕๖7 (ครั้งที่ ๒) พร้อมทั้งยืนยันข้อมูลนักเรียนหรือเด็กเล็กให้แล้วเสร็จ ภายในวันจันทร์ที่ 11 พฤศจิกายน 2567

2. ให้องค์กรปกครองส่วนท้องถิ่นและสถานศึกษาสังกัดองค์กรปกครองส่วนท้องถิ่น ตรวจสอบนักเรียนหรือเด็กเล็กว่ามีตัวตนอยู่จริงหรือไม่ หากตรวจสอบพบว่ามีนักเรียนหรือเด็กเล็กที่ไม่มีตัวตน
ในสถานศึกษาแต่ยังมีข้อมูลของนักเรียนหรือเด็กเล็กอยู่ในระบบสารสนเทศทางการศึกษาท้องถิ่น (LEC)
ให้นำข้อมูลนักเรียนหรือเด็กเล็กดังกล่าวออกจากระบบ

3. กำชับผู้รับผิดชอบในการบันทึกข้อมูลนักเรียนหรือเด็กเล็กในระบบสารสนเทศ ทางการศึกษาท้องถิ่น บันทึกหรือปรับปรุงข้อมูลนักเรียนหรือเด็กเล็ก และตรวจสอบให้ถูกต้อง ครบถ้วน
ก่อนการยืนยันข้อมูลนักเรียนหรือเด็กเล็กในระดับสถานศึกษา โดยให้องค์กรปกครองส่วนท้องถิ่นยืนยันข้อมูลนักเรียนหรือเด็กเล็กในระดับองค์กรปกครองส่วนท้องถิ่น ภายในวันจันทร์ที่ 11 พฤศจิกายน ๒๕๖7

/๔. ให้สำนักงาน ...

๔. ให้สำนักงานส่งเสริมการปกครองท้องถิ่นจังหวัดตรวจสอบการบันทึกและยืนยันข้อมูลนักเรียนหรือเด็กเล็กขององค์กรปกครองส่วนท้องถิ่นและสถานศึกษาสังกัดองค์กรปกครองส่วนท้องถิ่น ในช่วงเวลาการเปิดระบบ และให้จังหวัดยืนยันข้อมูลในภาพรวมระดับจังหวัด ภายในวันอังคารที่ ๑2 พฤศจิกายน ๒๕๖๗ โดยระบบจะปิดการบันทึกข้อมูลในเวลา 17.00 น. ทั้งนี้ เนื่องจากฐานข้อมูลนักเรียนหรือเด็กเล็ก เป็นข้อมูลสำคัญต่อการพิจารณาสนับสนุนงบประมาณด้านการจัดการศึกษาท้องถิ่น โดยเฉพาะเงินอุดหนุนทั่วไป ค่าอาหารเสริม (นม) และอาหารกลางวัน
จึงขอความร่วมมือจังหวัดเน้นย้ำผู้บริหารท้องถิ่น กำกับดูแลให้เจ้าหน้าที่ตรวจสอบและบันทึกข้อมูลให้ถูกต้องครบถ้วนก่อนการยืนยันข้อมูล ซึ่งกรมส่งเสริมการปกครองท้องถิ่นจะใช้ฐานข้อมูลนี้ในการจัดสรรงบประมาณ
และจัดส่งให้หน่วยงานที่เกี่ยวข้องกับการจัดสรรงบประมาณด้านการศึกษาขององค์กรปกครองส่วนท้องถิ่นต่อไป

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทร. ๐ ๒๒๔๑ ๙๐๐๐ ต่อ ๕๓๒๕

ไปรษณีย์อิเล็กทรอนิกส์ saraban@dla.go.th

ผู้ประสานงาน : คุณสุรชัย ขำมาลัย โทร.๐๘๑ ๔๒๗ ๔๗๐๒

 คุณดารารัตน์ นาคบำรุง โทร.063 271 5411

รอง อสถ. .....................................ผอ.กศ. .........................................ผอ.กง.ยศ. ....................................

หน.ฝ. ...........................................

หน.ง. ............................................

จนท. ............................................